Vosgėlių piliakalnis

**Vosgėlių piliakalnis su gyvenviete**, *Drageliškiai* – piliakalnis (unikalus objekto MC kodas 5709; Lietuvos Respublikos kultūros paminklų sąrašo Nr. AR1499; registro iki 2005 m. balandžio 19 d. Nr. A1010KP) ir gyvenvietė (unikalus objekto MC kodas 24107) Zarasų rajono savivaldybės teritorijoje, Dusetų seniūnija. Pasiekiamas keliu Dusetos – Užpaliai Vosgėliuose pasukus į kairę pietų kryptimi ir pavažiavus 850 m, yra dešinėje vakaruose nuo kelio.
## Piliakalnis

Piliakalnis įrengtas atskiroje didelėje kalvoje. Aikštelė keturkampė, pailga pietvakarių – šiaurės rytų kryptimi, 75x38 m dydžio. Pietrytiniame šlaite, 4 m žemiau aikštelės yra 28 m ilgio, 20 m pločio terasa, į pietryčius nuolaidėjanti per 2 m. Šiaurės rytų šlaite, 4 m žemiau aikštelės yra 9 m pločio terasa, per 1,5 m nuolaidėjanti į šiaurės rytus. Vakariniame šlaite buvo 4 m pločio, 1,5 m gylio griovys ir ant jo krašto supiltas pylimas, kurie aptikti tyrinėjimų metu, pylimas sunaikintas. Šlaitai statūs, 27 m aukščio.

Piliakalnis labai apardytas arimų (nuarta mažiausiai 1 m), dirvonuoja, šiaurės vakarų šlaite auga pušų ir berželių guotas.

Visose papėdėse, 1,5 ha plote yra papėdės gyvenvietė. Apie 600 m į pietryčius, Drageliškių kaime 1934 m. rastas XIV a. pirmosios pusės sidabrinių lydinių ir papuošalų lobis.

## Tyrimai
1933 m. piliakalnį tyrinėjo Petras Tarasenka, jis aikštelėje ir vakariniame šlaite ištyrė 144 m² plotą, aptiko iki 1 m storio kultūrinį sluoksnį su yla, puodo rankena, pjautuvas, žalvarinė skardinė ir lankinė segės, žiedas, akmeniniai kirviai, kauliniai smeigtukai, strėlės, geležiniai strėlių antgaliai, adiklis, šiferinis ir moliniai verpstukai, liejimo formos, brūkšniuotos, lygios, žiestos ir grublėtos keramikos, gyvulių kaulų.

1949 m. piliakalnį žvalgė Istorijos institutas. Tyrimų radinius saugo Vytauto Didžiojo karo muziejus, atsitiktinius radinius – Lietuvos nacionalinis muziejus. Piliakalnis datuojamas I tūkstantmečiu pr. m. e. – XIII a. Lietuvos Respublikos Vyriausybės nutarimas dėl paskelbimo kultūros paminklu – 1998-05-19; Nr.612. Paminklo teritorijos plotas 61700 m². Vizualinio apsaugos zonos pozonio plotas 2015000 m².

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

## Nuotraukos

Vaizdas:Mitologinis akmuo ant Vozgeliu piliakalnio slaito.JPG|Mitologinis akmuo ant Vozgėlių piliakalnio šlaito
Vaizdas:Vogeliu piliakalnis iš pietų pusės.jpg|Vozgėlių piliakalnis iš pietų pusės
Vaizdas:Vogeliu piliakalnis iš pietų pusės 2.jpg|Vozgėlių piliakalnis iš pietų pusės
Vaizdas:Vogeliu piliakalnis iš rytų pusės.jpg|Vozgėlių piliakalnis iš rytų pusės
Vaizdas:Vogeliu piliakalnis iš šiaurės pusės.jpg|Vozgėlių piliakalnis iš šiaurės pusės
Vaizdas:Vogeliu piliakalnis iš šiaurės rytų pusės.jpg|Vozgėlių piliakalnis iš šiaurės rytų pusės
Vaizdas:Vogeliu piliakalnis iš šiaurės vakarų pusės.jpg|Vozgėlių piliakalnis iš šiaurės vakarų pusės
Vaizdas:Vogeliu piliakalnis iš vakarų pusės.jpg|Vozgėlių piliakalnis iš vakarų pusės
Vaizdas:Panorama nuo Vosgeliu piliakalnio.jpg|Panorama nuo Vozgėlių piliakalnio
Vaizdas:Vosgeliu piliakalnis is siaures vakaru puses panorama 2.JPG|Vosgelių piliakalnis iš šiaurės vakarų pusės
Vaizdas:Vosgeliu piliakalnis is siaures vakaru puses panorama.JPG|Vosgelių piliakalnis iš šiaurės vakarų pusės
Vaizdas:Vosgeliu piliakalnis is siaures vakaru puses.JPG|Vosgelių piliakalnis iš šiaurės vakarų pusės


## Šaltiniai

* Lietuvos TSR kultūros paminklų sąrašas, V., 1973, p.212
* Lietuvos Respublikos istorijos ir kultūros paminklų sąrašas, V.,1993, p.66

## Nuorodos
* Sąrašas:Lietuvos piliakalniai
* Lietuvos piliakalniai. Vosgėliai
* Hillforts.eu atvirųjų duomenų ištekliai